Z A P I S N I K

1.(konstituirajuće) sjednice Vijeća Gradske  četvrti Podsused-Vrapče
održane 24. lipnja 2021.
Sjednica se održava u velikoj dvorani Mjesnog odbora Gajnice, Ul. kerestinečkih žrtava 31, s početkom u 9,00 sati.

Temeljem odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), sjednici predsjedava pročelnica Gradskog ureda za mjesnu samoupravu Renata Šimon. 
Renata Šimon poziva nazočne da na početku skupa odaju počast Domovini.

        
(Himna Republike Hrvatske) 

Minutom šutnje odana je počast svim palim hrvatskim braniteljima i civilnim žrtvama Domovinskog rata.

       
(Trenuci šutnje) 

Pročelnica navodi kako je za konstituiranje Vijeća  Gradske četvrti Podsused – Vrapče potrebna nazočnost većine od ukupno 15 članova  Vijeća. 


Evidentiranjem članova na ulazu u ovu dvoranu utvrđeno je da je nazočno 15 članova. 


Ispunjeni su  uvjeti za konstituiranje Vijeća te je otvorena konstituirajuća sjednica.

Za sjednicu Vijeća Gradske četvrti predložila je slijedeći: 
              


D N E V N I    R E D:


1. Osnivanje i izbor članova Mandatnog povjerenstva


2. Izvješće Mandatnog povjerenstva o provedenim izborima za članove Vijeća 

Gradske četvrti Podsused – Vrapče s prijedlogom za verifikaciju mandata članovima Vijeća - donošenje zaključka
     
3. Polaganje prisege članova Vijeća


4. Izbor predsjednika Vijeća


5. Izbor potpredsjednika Vijeća


6. Pitanja i prijedlozi

Pročelnica Gradskog ureda za mjesnu samoupravu zamolila je članove Vijeća da se izjasne o prihvaćanju predloženog dnevnog reda. Nakon glasovanja zahvalila se nazočnima i konstatirala da je dnevni red prihvaćen jednoglasno s 15 glasova „za“. 

U članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 

Na temelju uvida u službene rezultate izbora članova Vijeća Gradske četvrti Podsused – Vrapče konstatiram da je najviše glasova dobila kandidacijska lista: MOŽEMO! – POLITIČKA PLATFORMA- ZAGREB JE NAŠ!- NOVA LJEVICA – NL- ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH- ZA GRAD te da je prva izabrana članica Vijeća na toj listi gospođa Marija Brajdić Vuković. 

Gospođa Marija Brajdić Vuković nastavlja predsjedati sjednicom Vijeća Gradske četvrti.
Ad/1. Osnivanje i izbor članova Mandatnog povjerenstva
Konstatira se da je jednoglasno s 15 glasova „za“ usvojen slijedeći: 
 Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Gradske četvrti Podsused – Vrapče (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.


3. U Mandatno povjerenstvo biraju se:

za predsjednika: Tena Tarle;


za članove:     1. Ljiljana Kahlina  i




2. Andrea Rain.

Članovima Vijeća podijeljeno je Izvješće mandatnog povjerenstva s Prijedlogom zaključka o prihvaćanju Izvješća o verifikaciji mandata članovima Vijeća. 


Ad/2.  Izvješće Mandatnog povjerenstva o provedenim izborima za članove Vijeća 

           Gradske četvrti Podsused – Vrapče s prijedlogom za verifikaciju mandata članovima   

           Vijeća - donošenje zaključka
Marija Brajdić Vuković zamolila je predsjednicu Mandatnog povjerenstva da podnese Izvješće. 

Predsjednica Mandatnog povjerenstva pročitala je Izvješće. 
Marija Brajdić Vuković otvorila je raspravu o Izvješću. 

Nije bilo prijavljenih za raspravu pa je predloženo da Vijeće donese Zaključak o prihvaćanju izvješća Mandatnog povjerenstva o provedenim izborima i verifikaciji mandata članovima Vijeća.

Konstatira se da je jednoglasno s 15 glasova „za“ usvojen slijedeći: 
Z A K LJ U Č A K

o Izvješću Mandatnog povjerenstva 
           1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Gradske četvrti Podsused - Vrapče:


1. MARIJA BRAJDIĆ VUKOVIĆ

MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

2. DONAT RADAS

MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD

3. HRVOJE DOMINIĆ
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD
4. LJILJANA KAHLINA
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD
5. DENIS LOVRIĆ
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD
6. TENA TARLE
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD
7. ŽELJKO PERNAR
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD
8. KARLO VRBANAC
MOŽEMO! – POLITIČKA PLATFORMA
ZAGREB JE NAŠ!

NOVA LJEVICA – NL

ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH

ZA GRAD
9. ALJOŠA BOSNAR
HRVATSKA DEMOKRATSKA ZAJEDNICA – HDZ

HRVATSKA SOCIJALNO – LIBERALNA STRANKA – HSLS

HRVATSKA STRANKA UMIROVLJENIKA – HSU
10. DOMAGOJ VIDOVIĆ
HRVATSKA DEMOKRATSKA ZAJEDNICA – HDZ

HRVATSKA SOCIJALNO – LIBERALNA STRANKA – HSLS

HRVATSKA STRANKA UMIROVLJENIKA – HSU
11. ANDREA RAIN
SOCIJALDEMOKRATSKA PARTIJA HRVATSKE – SDP
12. DARKO DUJIĆ
SOCIJALDEMOKRATSKA PARTIJA HRVATSKE – SDP
13. ŽELIMIR GOLIĆ
DOMOVINSKI POKRET – DP

ZELENA LISTA

14. DEJAN KLJAJIĆ
“BANDIĆ MILAN 365 – STRANKA RADA I SOLIDARNOSTI“ – “365 STRANKA RADA I SOLIDARNOSTI“
15. HRVOJE RIBIČIĆ
MOST

2. Ovaj će zaključak biti objavljen u Službenom glasniku Grada Zagreba.

Ad/3. 
Polaganje prisege članova Vijeća

 
Marija Brajdić Vuković pozvala je izabrane članove Vijeća  da na temelju članka 8. Poslovnika o radu Vijeća Gradske četvrti Podsused – Vrapče polože prisegu na da nakon što pročita tekst prisege prozivat će abecednim redom članove vijeća, koji će potom ustajati i izgovarati riječ: PRISEŽEM.

(Pročitan je  tekst prisege)

„Prisežem, svojom čašću, da ću dužnost člana Vijeća Gradske četvrti obavljati savjesno i odgovorno i da ću se u svom radu pridržavati Ustava, zakona, Statuta i odluka Grada Zagreba te odluka Vijeća, da ću štititi ustavni poredak Republike Hrvatske te se zauzimati za svekoliki probitak Gradske četvrti, Grada Zagreba i Republike Hrvatske“.

(članovi Vijeća prozivaju se abecednim redom)

Svi članovi izgovorili su riječ „Prisežem“ nakon čitanja teksta prisege. 

Ad/4.  Izbor predsjednika Vijeća
            Prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije.

Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

I. prijedlog kandidata za predsjednika Vijeća gradske četvrti podnijeli su članovi Vijeća:

1. Marija Brajdić Vuković

2. Tena Tarle

3. Karlo Vrbanac

4. Hrvoje Dominić

5. Željko Pernar

6. Denis Lovrić

koji za predsjednika Vijeća predlažu Donata Radasa, iz političke stranke „Zagreb je naš“. 
Nije bilo drugih prijedloga. Nije bilo prijavljenih za raspravu.
Marija Brajdić Vuković otvara raspravu o prijedlogu. Nije bilo prijavljenih za raspravu.



Budući da se predsjednik bira javnim glasovanjem, zamolio je da se dizanjem ruku Vijeće izjasni o podnijetom prijedlogu za predsjednika Vijeća. Podsjetio da je za izbor potrebna većina glasova svih članova Vijeća.


Konstatirano je da je većinom glasova i to s 10 glasova „za“, 1 glasom „protiv“ i 4 „suzdržana“  usvojen slijedeći: 
Z A K LJ U Č A K

o izboru predsjednika Vijeća Gradske četvrti Podsused - Vrapče

1. Za predsjednika Vijeća Gradske četvrti Podsused – Vrapče izabran je Donat Radas.


2. Ovaj će zaključak biti objavljen u Službenom glasniku Grada Zagreba.

Ad/5.  Izbor potpredsjednika Vijeća
Prema članku 15. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drugačije.

            Prema članku 16. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
I. prijedlog kandidata za potpredsjednika Vijeća gradske četvrti podnijeli su članovi Vijeća:

1. Marija Brajdić Vuković

2. Tena Tarle

3. Donat Radas

4. Karlo Vrbanac

5. Željko Pernar

    koji za potpredsjednika Vijeća predlažu Hrvoja Dominića.
Nije bilo drugih prijedloga. Nije bilo prijavljenih za raspravu.
Donat Radas naveo je da se potpredsjednik bira javnim glasovanjem, i zamolio je nazočne  da se dizanjem ruku izjasne o podnijetim prijedlozima za potpredsjednika Vijeća. 
Konstatira se da je s 9 glasova „za“, 0 „protiv“ i 6 „suzdržana“ usvojen slijedeći: 

Z A K LJ U Č A K

o izboru potpredsjednika Vijeća Gradske četvrti Podsused - Vrapče


1. Za potpredsjednika Vijeća Gradske četvrti Podsused – Vrapče izabran je Hrvoje Dominić.


2. Ovaj zaključak bit će objavljen u Službenom glasniku Grada Zagreba.

Ad/6. Pitanja i prijedlozi 
Aljoša Bosnar: prijedlog za transparentnost rada Vijeća u smislu Facebook stranice i snimanja sjednica.

Dovršeno u 10.05
Zapisnik sastavila: 






PREDSJEDNIK

Margareta Cindrić Neuhold, v.r.                                                   Donat Radas, v.r.
